Un jove d'Alboraia aconsegueix el doblet en el campionat d'Espanya d'hoquei línia
27 de juliol de 2023

El mes passat Vicent Engasa Martínez, un jove alboraier, va aconseguir el doblet en el campionat nacional d'hoquei línia, al costat del seu equip, l'Hoquei Club Castelló (HCC).

Enguany s'ha alçat amb el campionat per partida doble, ja que als seus 16 anys participa en la categoria juvenil i en la júnior. El torneig juvenil es va disputar en Aranda del Duero, i el júnior a Las Rozas de Madrid.

No és el primer èxit esportiu del jove alboraier, perquè en 2021 va formar part de l'equip guanyador del XXII Campionat d'Espanya Infantil d'Hoquei Línia. I en 2019, al costat del Club Patinatge i Hoquei Skulls Almàssera van quedar subcampions d'Espanya.